ሳዑዲ አረቢያ የሴቶች መብት ተሟጋቾችን ከእስር ፈታች
በሴቶች መብት አያያዝ በተደጋጋሚ የምትተቸው ሳዑዲ አረቢያ፣ ሶስት የሴቶች መብት ተሟጋቾችን ለጊዜው ከእስር መፍታቷን ገልፃለች፡፡አልጀዚራ የሃገሪቱን ዜና አገልግሎት ጠቅሶ እንደዘገበው ሳዑዲ አረቢያ እስረኞቹን ለጊዜው ከእስር ነፃ ብታደርግም ጉዳያቸውን ግን አሁንም እየመረመረች ነው፡፡ትናንት ለጊዜው ከእስር የተለቀቁት ሶስት የመብት ተሟጋቾች ስማቸው ይፋ ባይሆንም ጦማሪ ኢማንአልናፍጃን፣ አዚዛአል የሱፍ እና በኪንግ ሳኡዲ ዩኒቨርሲቲ መምህርት የነበሩት ሮቃይ አል ሞሃረብ ሳይሆኑ አይቀሩም ሲልአልጀዚራ ዘግቧል ፡፡ቀረቤታ ያላቸው ግለሰብ ለአጃንስ ፍራንስ ፕረስ እንደገለፁት ከእስር የተፈቱት እንስት የመብት ተሟጋቾች በቀጣይ ወር ለፍርድ ይቀርባሉ ተብሏል፡፡ከዓመታት በፊት ሳዑዲአረቢያ ለሴቶች መብት መከበር ከማይመቹ የዓለም ሃገራት ተርታ ስሟ ተደጋግሞ ሲነሳ ቆይቷል፡፡አገሪቱ እንኳን ሃገሪቱ ቀድመው በሴቶች ላይ ተጥለው የነበሩ ስታዲየም እንዳይገቡ፣ ሲኒማ እንዳይመለከቱ እና እንዳያሽከረክሩ የሚከለክለውን ህግ ብታነሳም አሁንም ግን በርከት ያሉ መብቶችን ለሴቶች ከልክላለች፡፡የባንክ ሂሳብ መክፈት፣ መኪና መግዛት እና ፍች የመፈፀም መብት አሁንም ለሴቶች የተነፈጉ መብቶች ናቸው፡፡  በመሆኑም ሃገሪቱ የወንዶች ዓለም ተብላ እንድትጠራ አድርጓታል፡፡